open-index/open-wikipedia-markdown huggingface dataset:
M/S Baltijsk

**M/S Baltijsk** () on venäläisen Leasing Co Of Civil Aviationin omistukseen rekisteröity  ro-ro-rahtialus. Alusta isännöi Baltic Transport Systems. Alus on rakennettu vuonna 1984 Bremerhavenissa, Saksassa. Kuollutta painoa *Baltijsk*illa on 9&nbsp;887 tonnia. Nykyään laiva on rekisteröity Venäjän lipun alle.

Baltijskin sisaralus on M/S Runner.

## Käyttöhistoria

Kesäkuussa 1984 alus laskettiin vesille. 19. marraskuuta 1984 Partenreederei m.s. "Railship II" hankki aluksen ja rekisteröi sen Saksan lipun alle. Kotisatamaksi tuli  Lyypekki. Tuolloin alus oli nimeltään *M/S Railship II*. Tämän jälkeen alus aloitti liikennöinnin Hangon ja Travemünden välillä. 1. kesäkuuta 1998 laiva siirtyi reitille Turku–Travemünde. 

25. toukokuuta 2002 Railship II törmäsi laituriin Travemünden satamassa. Törmäys vahingoitti aluksen perää. Alus korjattiin Flender Werftin telakalla Lyypekissä, Saksassa. 

Syyskuussa 2002 alus kastettiin *Finnrider*iksi. 19. marraskuuta 2003 norjalaisen RoRo K/S osti Finnriderin yhdessä neljän muun aluksen: M/S Transfinlandian, M/S Astrean, M/S Transbaltican ja M/S Finnrunnerin kanssa. Uusi omistaja vuokrasi aluksen Finnlinesille.
24. maaliskuuta 2004 alus nimettiin *Rider*iksi. Maaliskuussa 2005 Runner saarrettiin Travemündeen, koska aluksen miehistö oli alipalkkaista. Saman kuukauden aikana alus liputettiin Suomen lipun alle ja kotisatamaksi tuli Helsinki.  

Maaliskuussa 2006 venäläinen Rosmoport -varustamo osti Riderin. 17. huhtikuuta alus oli viimeistä päivää Finnlinesin liikenteessä, jonka jälkeen Rosmoport otti aluksen haltuunsa. Toukokuussa Rider rekisteröitiin Leasing Co Of Civil Aviationin haltuun. Baltic Transport Systems alkoi isännöidä alusta. Pian omistajan vaihtumisen jälkeen alus sai nykyisen *Baltijsk* -nimensä. Elokuun alussa Baltijsk aloitti liikennöinnin Pietarin ja Lyypekin välillä. Vielä ennen vuoden vaihdetta alus siirtyi reitille Ust-Luga–Baltijsk–Sassnitz. Jouluaattona 2006, laivan ollessa matkalla kohti Baltijskia, syttyi konehuoneessa tulipalo, jonka miehistö pystyi sammuttamaan. Tulipalon jälkeen alus hinattiin Sassnitziin, Saksaan.

## Katso myös

*M/S Ship I

## Lähteet

## Aiheesta muualla
*
Conquest (albumi)

**Conquest** on englantilaisen rockyhtye Uriah Heepin helmikuussa 1980 julkaisema kolmastoista studioalbumi. Albumi on jakanut poikkeuksellisen vahvasti mielipiteet yhtyeen fanien keskuudessa. Britanniassa levy nousi listan sijalle 37. Se oli yhtyeen paras listasijoitus saarivaltiossa viiteen vuoteen. Yhdysvalloissa albumia ei julkaistu lainkaan.

Albumilla laulaa uusi vokalisti ja multi-instrumentalisti John Sloman, joka liittyi Uriah Heepiin Lone Star -yhtyeestä. Hän korvasi eronneen John Lawtonin. *Conquest* menestyi Lawtonin aikaisia Uriah Heep -albumeita paremmin brittilistalla, mutta levy jäi kuitenkin Slomanin ainoaksi yhtyeen riveissä. Yhtyeen pitkäaikainen rumpali Lee Kerslake erosi yhtyeestä pian Slomanin liityttyä Uriah Heepiin, joten levyllä soittaa uusi rumpali Chris Slade, joka oli aiemmin musisoinut Uriah Heepin kanssa samassa levy-yhtiössä olevassa Manfred Mann's Earthbandissa.

Uriah Heepin musiikin keskeinen säveltäjä-sanoittaja Ken Hensley erosi yhtyeestä albumin julkaisun jälkeisellä kiertueella. Hensleyn eroon vaikuttivat tyytymättömyys yhtyeen musiikillisesta suunnasta sekä Sloman, jota Hensley ei ollut halunnut Uriah Heepin laulajaksi. Hän oli halunnut Slomanin sijasta Peter Goalbyn. Ironisesti Goalbysta tuli uusi laulaja yhtyeen seuraavalle albumille, *[[Abominog]]ille*, vuonna 1982. Myös kitaristi Mick Box kertoi myöhemmin Slomanin olleen huono valinta yhtyeen laulajaksi.

Hensleyn eron jälkeen yhtye otti kosketinsoittajaksi kanadalaisen Greg Dechertin ja jatkoi esiintymisiä. John Sloman erosi Uriah Heepistä loppuvuodesta 1980, jonka jälkeen kitaristi Mick Box pyysi yhtyeen alkuperäistä laulajaa David Byronia takaisin. Byron kieltäytyi ja Uriah Heepin basisti Trevor Bolder siirtyi Wishbone Ash -yhtyeeseen. Uriah Heepin toiminta loppui kokonaan useiksi kuukausiksi, mutta mitään virallista tiedotetta sen hajoamisesta ei koskaan tullut.

Albumin kansitiedot väittävät basisti Trevor Bolderin laulavan kappaleen ”It Ain’t Easy”. Todellisuudessa sen laulaa Sloman. Albumin alkuperäinen kansikuva on ideoitu kuuluisan toisen maailmansodan aikaisen valokuvan *[[Iwo Jiman lipunnosto]]* pohjalta.

## Kappaleet
**A-puoli**
#
#
#
#
**B-puoli**
#
#
#
#

### Vuoden 1997 uusintapainoksen bonuskappaleet (Castle)

#
#
#
#
#

### Expanded De-Luxe Edition -bonuskappaleet ([[Sanctuary Records|Sanctuary]] [[2004]])
#
#
#
#
#

## Singlet

## Kokoonpano
### Uriah Heep
*Mick Box – kitarat
*John Sloman – laulu, piano, lyömäsoittimet
*Chris Slade – rummut, lyömäsoittimet
*Trevor Bolder – bassokitara, taustalaulu
*Ken Hensley – kosketinsoittimet, kitarat, taustalaulu

### Vierailijat
*Gerry Bron – patarummut kappaleessa ”Out on the Street”

## Arvostelut
*Allmusic () 

## Lähteet
20 suosikkia – Vuonna 2525

**Vuonna 2525** on suomalaisen laulajan Robinin kokoelma-albumi. Se julkaistiin vuonna 1998. Levy on osa Warner Music Finlandin 20 suosikkia -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Valerius Flaccus

**Gaius Valerius Flaccus** (1. vuosisata jaa.) oli roomalainen runoilija, joka toimi keisareiden Vespasianuksen ja Tituksen aikana, roomalaisen kirjallisuuden niin sanotulla "hopeisella kaudella".

Valerius Flaccuksesta ei tiedetä paljoakaan. Hän kuului viisitoistajäseniseen *quindecemviri sacris faciundis* -kollegioon. Ainoa hänet mainitseva antiikin kirjailija on Quintilianus, joka viittaa tämän kuolemaan suurena menetyksenä. Quintilianuksen teos valmistui noin vuonna 90, mikä rajaa Valerius Flaccuksen kuolinvuoden tähän tai sitä aikaisemmaksi.

Hänen ainoa säilynyt työnsä, latinankielinen *Argonautica*, on kirjoitettu vuoden 70 Jerusalemin piirityksen aikana tai välittömästi sen jälkeen, ja omistettu keisari Vespasianukselle. Teoksessa viitataan myös vuonna 79 tapahtuneeseen Vesuviuksen purkautumiseen, mikä viittaa siihen, että se on kirjoitettu pitkän ajan kuluessa. *Argonautica* on eeppinen runo, joka käsittää kahdeksan kirjaa. Se käyttää daktyylista heksametriä ja seuraa melko tarkasti Apollonios Rhodoslaisen kreikankielisen *[[Argonautika]]n* tapahtumia. Tosin Valerius Flaccuksen kerronta loppuu odottamatta kohtaan, jossa Medeia pyytää päästä Iasonin mukaan tämän lähtiessä kotimatkalle, mikä on herättänyt epäilyjä, ettei teos olisi koskaan valmistunut. Valerius Flaccus on selvästi tuntenut Vergiliuksen tuotannon ja käyttänyt häntä mallinaan kielenkäytössä. Hänen tekstiään on luonnehdittu virheettömäksi ja eläväiseksi kerronnaltaan, mutta teennäiseksi ja liioitteluksi ja korulauseiden takia vähemmän selkeäksi kuin esikuvansa.

## Aiheesta muualla
* Valerius Flaccus, ''Argonautica'', kääntänyt A.J. Mozley
Litening

**Litening** on israelilaisen Rafael Advanced Defense Systemsin kehittämä ja muun muassa Northrop Grumman Corporationin lisenssillä valmistama lentokoneen siipi- tai runkoripustimiin kiinnitettävä maalinosoituslaser ja tähtäyssäiliö, jota käytetään muun muassa täsmäaseiden ohjaamiseen maakohteita vastaan. Laite lisää merkittävästi lentokoneen taistelutehokkuutta erityisesti yöllä tai huonoissa sääoloissa maakohteisiin tapahtuvissa  hyökkäyksissä. Laitetta voidaan käyttää laukaistaessa erilaisia täsmäohjattuja laser- tai GPS-ohjautuvia aseita tai tavanomaisia pommeja.

Litening-maalinosoituslaitteen käyttäjiä ovat muun muassa Yhdysvaltain ilmavoimat ja merijalkaväki, Luftwaffe ja RAF.
Suomen ilmavoimat tilasi Litening-maalinosoituslaitteet asennettavaksi F/A-18 Horneteihin elinkaaren keskivaiheen päivityksen (MLU2) yhteydessä. Tilaukset toimitettiin vuoden 2012 loppuun mennessä, jonka jälkeen järjestelmät olivat/ovat valmiita ilmasta-maahan aseistuksen hankkimiseksi.

## Lähteet
* http://www.es.northropgrumman.com/solutions/litening/index.html 

### Viitteet
Lynn Kurland

**Lynn Kurland** on yhdysvaltalainen kirjailija. Hän kirjoittaa historiallista ja aikamatkustus-aiheista romantiikkaa. Monet kirjoista keskittyvät joko De Piaget tai MacLeod sukujen henkilöihin.

Lynn aloitti kirjailijan uran viiden vuoden iässä tekemällä lyhyitä, kuvitettuja kertomuksia. Sen jälkeen tarinointi kuitenkin jäi, kunnes yliopiston aikoihin romanttista kirjallisuutta lukiessaan hän tarttui kynään ja aloitti kirjoittamisen.

Hänellä on kaksi lasta ja kolme kissaa.

## Bibliografia

* Stardust of Yesterday (1996)
* A Dance Through Time (1996)
* This Is All I Ask (1997)
* The Very Thought of You (1998)
* Another Chance to Dream (1998)
* The More I See You (1999)
* If I Had You (2000)
* My Heart Stood Still (2001)
* From This Moment on (2002)
* A Garden in the Rain (2003)
* Dreams of Stardust (2005)
* Much Ado in the Moonlight (2006)
* To Kiss In the Shadows (2006)
* Star of the Morning: A Novel of the Nine Kingdoms (2006)
* When I Fall in Love (2007)
* The Mage's Daughter: A Novel of the Nine Kingdoms (2008)
* With Every Breath (2008)
* Princess of the Sword: A Novel of the Nine Kingdoms (2009)
* Till There Was You (2009)
* A Tapestry of Spells: A Novel of the Nine Kingdoms (2010)
* One Enchanted Evening (2010)
* One Magic Moment (2011)
* Spellweaver: A Novel of the Nine Kingdoms (2011)
* Gift of Magic: A Novel of the Nine Kingdoms (2012)
* Dreamspinner: A Novel of the Nine Kingdoms (2012)
* All for You (2012)
* Roses in Moonlight (2013)
* River of Dreams: A Novel of the Nine Kingdoms (tulossa 2014)

### Muut
* The Gift of Christmas Past (The Christmas Cat- antologia 1996)
* The Three Wise Ghosts (Christmas Spirits- antologia 1997)
* And the Groom Wore Tulle (Veils of Time- antologia 1999)
* The Icing on the Cake (Opposites Attract- antologia 2000)
* Love Came Just In Time- antologia (ed. mainitut novellit yhdessä, 2001+2005)
* The Traveler (A Knight’s Vow- antologia 2001)
* To Kiss in the Shadows (Tapestry- antologia 2002)
* The Tale of the Two Swords (To Weave a Web of Magic- antologia 2004)

## Lähteet
*Lynn Kurlandin biografia 

## Aiheesta muualla
*Lynn Kurlandin kotisivut
Atenis Sioni

**Atenis Sionin kirkko** () on 600-luvun alussa rakennettu georgialaisortodoksinen kirkko noin kymmenen kilometriä etelään Gorin kaupungista Georgiassa. Kirkko sijaitsee Tana-joen laaksossa, joka tunnetaan historiallisten monumenttiensa lisäksi maisemistaan ja viinistään. Nimi "Sioni" juontuu Jerusalemin Siionin vuorelta. 

Sioni on ristinmuotoinen kupolikirkko kooltaan 24 × 19,22 metriä, ja sen julkisivu on koristettu kaiverretuilla, neiliömäisillä vihreänharmailla kivillä, rikkaasti koristelluilla ornamenteilla ja reliefillä. Kirkko muistuttaa aiemmin rakennettua, maailmanperintökohteeksi hyväksyttyä Džvarin luostaria Mtskhetassa. Atenin kirkkoa on muunneltu useita kertoja mutta sen ulkonäkö muuttui erityisesti 900-luvulla, kun kirkon kupoli rakennettiin uudelleen Armeniasta palkatun arkkitehdin Todosakin avulla. 

Kirkon seinillä on varhaisin esimerkki georgian aakkosten aikaisesta Nuskhuri- eli Nuskha-Khutsuri-variantista vuodelta 835. Myös ensimmäiset esimerkit Georgiassa nykyisinkin käytössä olevasta Mkhedruli-kirjoituksesta 980-luvulta ovat Atenis Sionin kirkossa. Eräs kirkon kirjoituksista kunnioittaa Adarnasea, ensimmäistä dokumentoitua georgialaisen Bagrationi-dynastian aatelista, joka oli uuden kuningassuvun perustajan Ašot I:n isä.  
 
Kirkon lähellä on keskiaikaisen linnoituskaupungin rauniot (modernit Didi Atenin ja Patara Atenin kylät).  

## Lähteet

## Aiheesta muualla

*Kirkon seinämaalauksia 
*Atenin alueen monumentteja
Tiedoston lukitus

**Tiedoston lukitus** on käyttöjärjestelmän tarjoama mekanismi, jonka avulla prosessi voi varata tiedoston tai tiedoston osan käyttöönsä.

Lukituksen tarkoituksena on estää skenaario, jossa ensimmäinen ohjelma lukee tiedostosta tiedon käsittelyä varten, toinen ohjelma kirjoittaa tiedostoon, ja lopulta ensimmäinen ohjelma kirjoittaa tiedostoon käsittelemänsä tiedon, jonka johdosta tiedostossa tämän jälkeen oleva tieto on joko vanhaa (toisen ohjelman tallentama tieto ei tallentunut) tai pahimmassa tapauksessa käyttökelvotonta (ensimmäisen ohjelman tekemä päivitys saattaa vaurioittaa tiedoston, jos se olettaa, että tiedoston rakenne oli sama kuin sen lukiessa tiedostoa).

Lukituksen avulla tiedoston luku, käsittely ja kirjoittaminen voidaan muuttaa jonomaiseksi: Ensimmäinen ohjelma lukitsee tiedoston käsittelyn ajaksi, ja toinen ohjelma odottaa, kunnes tiedosto on luettavissa. Lukitsemista koskevat monet ongelmat, jotka koskevat rinnakkaisuutta yleensä; tiedoston lukkojen huolimaton käsittely johtaa helposti lukkiutumiseen (deadlock).

Monet käyttöjärjestelmät tukevat kahden tyyppisiä lukkoja: *Pakollisia* (mandatory) ja *ohjeellisia* (advisory). Ohjeellisten lukkojen ero pakollisiin on se, että ohjeellisia lukkoja käyttävä ohjelma tietää, että tiedosto on lukittu, mutta voi silti halutessaan käyttää tiedostoa ilman, että käyttöjärjestelmä tulkitsisi sen virheeksi. Lukot voivat olla toisinaan myös *jaettuja* (shared), jolloin useampi prosessi voi käyttää tiedostoa.

Lukitusmekanismeja on useita, riippuen käyttöjärjestelmästä ja käytettävästä tiedostojärjestelmästä.

Microsoft Windows-järjestelmissä tiedostot lukitetaan oletusarvoisesti tiedostoa käyttävälle ohjelmalle, ja lukot pitää erikseen jakaa, mikäli kahden ohjelman tarvitsee käyttää samaa tiedostoa.

Unix-johdannaisissa fcntl()- ja flock()- järjestelmäkutsuilla luotavat lukot ovat pääsääntöisesti ohjeellisia ja jotkin Unix-kloonit tukevat myös pakollisia lukkoja. Useimmissa Unixeissa lukot eivät toimi verkkotiedostojärjestelmissä kuten NFS.

Yksinkertaisimmillaan tiedostojen ohjeellisen lukituksen voi toteuttaa *lukkotiedoston* (lock file) avulla: Prosessi luo toisen tiedoston sen merkiksi, että jotain toista tiedostoa käsitellään, ja poistaa lukkotiedoston lopuksi. Toinen prosessi tarkistaa, onko lukkotiedosto olemassa, ja odottaa tarvittaessa kunnes tiedosto poistetaan.
RAM Racing

**RAM Racing** on entinen brittiläinen Formula 1 -talli. Tallin nimi tulee tallin perustajajäsenien John MacDonaldin ja Mick Ralphin nimikirjaimista.

## Historia Formula 1-sarjassa

### Alku muiden valmistajien autolla
Vielä 1970-luvulla moni Formula 1-talli käytti muiden tallien valmistamia autoja. Näin toimittiin RAM Racingilla, joka käytti alkuvuosinaan Brabhamin (), Marchin () ja Williamsin () autoja. Menestystä ei tullut muutamaa maaliin ajettua kilpailua lukuun ottamatta. Suomalainen Mikko Kozarowitzky ajoi RAM-tallin autolla kahdessa kilpailussa kaudella , mutta karsiutui molemmista. Vuosi 1980 jäi viimeiseksi kaudeksi, jolloin RAM Racing käytti muiden valmistajien rakentamia autoja. Talli muistetaan parhaiten vuoden  Saksan osakilpailusta, missä tallin autot joutuivat poliisin takavarikoimiksi, koska tallin entinen kuljettaja Loris Kessel vaati kauden alussa maksamaansa rahasummaa takaisin tultuaan korvatuksi muilla maksukuljettajilla kesken kauden.

### Omin voimin F1-kilpailuihin
RAM palasi Formula ykkösiin kaudella  itse suunnitellulla autolla. Vuonna 1983 RAM käytti autoissaan vielä tuolloin F1-sarjassa yleisesti käytettyjä Fordin moottoreita, jotka olivat suosittu voimanlähde Arrowsin ja Theodoren kaltaisten pikkutallien keskuudessa. Kauden 1983 aikana RAM-tallin autoa ajoi Eliseo Salazar, Jacques Villeneuve, Jean-Louis Schlesser ja Kenny Acheson, joista Acheson toi tallille kauden parhaan sijoituksen hänen ajettuaan Etelä-Afrikan GP:ssä maaliin sijalla 12.

RAM Racingin ja Fordin yhteistyö jäi yhden kauden mittaiseksi, kun talli vaihtoi kaudelle 1984 uudeksi moottoritoimittajakseen brittiläisen Hart:in moottorit. Tallin uusina kuljettajina vuonna 1984 ajoivat Philippe Alliot ja Jonathan Palmer. Mike Thackwell tuurasi Palmeria Kanadan osakilpailussa, joka päättyi hänen osaltaan keskeytykseen. Tallin parhaaksi saavutukseksi jäi Palmerin ajama kahdeksas sija Brasilian GP:ssä. 

RAM Racing kilpaili F1:sissä viimeisen kerran kaudella . Philippe Alliot jatkoi kuljettajana mutta toista tallin autoa hankittiin ajamaan Manfred Winkelhock, joka menehtyi kauden aikana Mosport Parkissa ajetussa F1-sarjan ulkopuolisessa autokilpailussa. Menehtyneen Winkelhockin tilalle toiseksi kuljettajaksi tuli Kenny Acheson, joka ajoi tallissa kauden loppuun saakka.

Tallin oli tarkoitus ajaa myös kaudella , mutta suunnitelmat kaatuivat rahoituksen puutteeseen. RAM Racingille kertyi 65 osakilpailua, jääden joka kerta pistesijojen ulkopuolelle.

## Lähteet
Agatha

**Agatha** voi viitata seuraaviin:

* Agata tai Agatha, naisen etunimi
* Agatha (n. 1030–1070), Englannin kruununperijä Edvard Maanpakolaisen puoliso, kuningas Edgar Æthelingin ja Skotlannin Pyhän Margaretin äiti
* Pyhä Agatha (k. 250), kristitty marttyyri, Catanian suojeluspyhimys
* Agatha, Michael Aptedin ohjaama elokuva vuodelta 1979
* Agatha Award, yhdysvaltalainen kirjallisuuspalkinto
* Agathe (lat. *Agatha*), antiikin aikainen kaupunki Galliassa.
Seppo Tyni

**Seppo Tyni** (s. 9. helmikuuta 1954) on suomalainen kitaristi, basisti ja musiikinopettaja.

Hän on soittanut sessiomuusikkona useiden eri artistien levyillä. Tyni työskentelee Porin Teatterin kapellimestarina. Hän toimi musiikinopettajana Palmgren-konservatoriossa vuosina 1974−2015. Hänen yhtyeitään ovat olleet muun muassa Pori Big Band, Olli Ahvenlahti Group, Jukka Gustavsonin yhtye, The Group, Pekka Pohjola Group, Ippe Kätkä Band, Anssi Nykänen Loop Treatment, Edward Vesala Sound and Fury, Pepe Willberg Band, RinneRadio, Sakari Kuosmasen yhtye, Kim Willman and The Movers sekä Electric Crayon Set.

Seppo Tyni aloitti soittamisen lapsena pianolla, mutta siirtyi myöhemmin klassiseen kitaraan ja päätyi lopulta sähkökitaraan. Hänen puolisonsa on näyttelijä Katariina Lohiniva ja hänen veljensä Pekka Tyni on myös muusikko. 

Tyni on julkaissut kaksi soololevyä: *Juhlat suulissa/A Musical Night* (1995) ja *Niin aina* (1997). Vuonna 2013 Tyni julkaisi albumin *Kun aika on täysi*, joka sisältää hänen säveltämiään Saima Harmajan runoja. Laulajana levyllä toimii näyttelijä Eeva Hakulinen.

Valtion säveltaidetoimikunta myönsi vuonna 2011 Tynille kolmevuotisen taiteilija-apurahan. 

## Lähteet
Moller

**Moller** on ainakin seuraavien henkilöiden sukunimi:

*Georg Moller (1784–1852), saksalainen arkkitehti
*Georg von Moller (1791–1867), Suomessa asunut venäläinen kenraali, ”Kurun kenraali”
*Lorraine Moller (s. 1955), uusiseelantilainen kestävyysjuoksija

## Katso myös
*Möller
Hoplofobia

**Hoplofobia** juontuu kreikan kielen sanasta *hoplon*, joka merkitsee asetta. Hoplofobia tarkoittaa irrationaalista tai sairaalloista pelkoa aseita kohtaan. Hoplofobiasta kärsivä voi pitää aseita turhina tai haitallisina taikka tuntea inhoa aseita kohtaan. Tämä voi vaikuttaa myös heidän yhteiskunnallisiin mielipiteisiinsä.

Käsitteen alkuperäiseksi luojaksi on mainittu Jeff Cooper, joka väitti vuonna 1962 luoneensa sanan kuvaamaan "mielenhäiriötä, jolle ominaista on järjetön aseita kohtaan tunnettu vastenmielisyys".  

Suomalaisessa lehdistössä käsitteelle toi julkisuutta edesmennyt suomalaisissa metsästys- ja pienaselehdissä 1980- ja 1990-luvulla tunnetuksi tullut toimittaja P. T. Kekkonen, joka jatkoi varsinaisen toimittajauransa jälkeen internetissä Gunwritersin kirjoittajana. Kekkosen käyttämänä sana hoplofobia sai poliittiseksi sivumerkitykseksi myös asekieltojen kannattamisen.  

## Lähteet
Kansalaisfoorumi

**Kansalaisfoorumi** voi tarkoittaa

* Sivistysliitto Kansalaisfoorumi, suomalainen järjestö
* Kansalaisfoorumi (Občanské fórum), samettivallankumouksen aikana perustettu tšekkoslovakialainen tšekkien järjestö
* Kansalaisfoorumi (Platforma Obywatelska), puolalainen puolue
* Kansalaisfoorumi (Гpaмадзянскі форум), Valko-Venäjällä toimiva poliittinen nuorisojärjestö
* Kansalaisfoorumi (Гражда́нская Платфо́рма), liberaalikonservatiivinen puolue Venäjällä.
*Kansalaisfoorumi (kansalaisraati), kansalaisista satunnaisella otannalla koostettu ryhmä joka tutkii, keskustelee ja tekee suosituksia siitä miten jokin yhteiskunnallisesti merkittävä prosessi tulisi hoitaa.
Draconian Times

**Draconian Times** on englantilaisen Paradise Lost -yhtyeen viides studioalbumi vuodelta 1995. Death metal -vaikutteet oli hylätty jo edellisellä *[[Icon]]*-albumilla, ja *Draconian Timesin* myötä yhtye jätti lopullisesti taakseen aiempien levyjen raskaat äänimaailmat ja doom metal -vaikutteet. Sekä laulaja Nick Holmesin puhtaat laulut että entistäkin tarttuvammat melodiat tekivät levystä yhtyeen siihen mennessä suurimman menestyksen sekä kaupallisesti että kriittisesti.

Suomessa albumi vietti neljä viikkoa Top40-listoilla, ollen parhaimmillaan sijalla 24.

*Draconian Times* oli goottimetalligenren pioneerilevyjä, ja Nightwishin, Katatonian ja  Lacuna Coilin kaltaiset yhtyeet ovat tunnustautuneet Paradise Lostin faneiksi.

Kappaleessa ”Forever Failure” yhtye käytti samplena kulttijohtaja Charles Mansonin nauhoitettuja haastattelupätkiä.

”The Last Time” ja ”Forever Failure” julkaistiin myös singleinä ja niistä tehtiin musiikkivideot.

Yhtye esittää albumin kokonaisuudessaan livenä vuoden 2011 albumilla ja DVD:llä *Draconian Times MMXI*, joka taltioitiin Lontoossa 1. huhtikuuta 2011.

## Kappaleet
Sävellykset ja sanoitukset: Nick Holmes ja Greg Mackintosh, ellei toisin mainita.
# 
# 
# 
# 
# 
# 
# 
# 
# 
# 
# 
# 

### Bonus CD:n kappaleet
Albumista on julkaistu limited edition digipack -versio, jonka mukana tuli ylimääräinen bonus-CD *Live Tracks, Demos & B-Sides*, joka sisälsi seuraavat kappaleet:

# 
# 
# 
# 
# 
# 
# 
# 
# 
# 
# 

## Kokoonpano
* Nick Holmes – laulu
* Greg Mackintosh – kitara
* Aaron Aedy – kitara
* Steve Edmondson – basso
* Lee Morris – rummut

### Vierailijat
* Andrew Holdsworth – koskettimet
* The Guildford Dead Boys Choir – kuoro
* Holly Warburton – kuvitukset ja valokuvat
* Stylorouge – suunnittelu ja taitto
* Puhuttu dialogi kappaleessa ”Forever Failure” otettu dokumentista *Charles Manson – The Man who killed the Sixties* (tuottanut Box Productions, Channel Four Television Corporation)

* Tuottaja: Simon Efemey
* Nauhoittaja: Pete Coleman
* Miksaajat: Efemey & Coleman
* Masteroija: Kevin Metcalfe

## Albumin singlejulkaisut
### The Last Time -single
* Julkaisija: Music For Nations
* Julkaisupäivä: 8. toukokuuta 1995
* Kokonaispituus: 13:13

# The Last Time 03:26
# Walk Away (The Sisters of Mercy -cover) 03:24
# Laid To Waste	03:16
# Master Of Misrule 03:07

### Forever Failure -single
* Julkaisija: Music For Nations
* Julkaisupäivä: 25. syyskuuta 1995
* Kokonaispituus: 17:06

# Forever Failure 04:14
# Another Desire 03:13
# The Fear 03:07
# Forever Failure (hidden version) 06:32

## Lähteet
* Yhtyeen virallinen sivusto 
* Encyclopaedia Metallum: Paradise Lost

### Viitteet

## Aiheesta muualla
* 
*
Host

**Host** on englantilaisen Paradise Lost -yhtyeen seitsemäs studioalbumi vuodelta 1999. Yhtye jatkoi edellislevyn One Second linjaa keskittyen syntikkapopin sävyttämään goottirokkiin. 

Suomessa albumi vietti viisi viikkoa Top40-listoilla. Paras sijoitus oli seitsemäs.

"So Much Is Lost" ja "Permanent Solution" julkaistiin myös singleinä. Ensin mainitusta julkaistiin kaksi erilaista singleä, toinen punaisin ja toinen sinisin kansin.

## Kappaleet
#
#
#
#
#
#
#
#
#
#
#
#
#

Sävellykset ja sanoitukset: Nick Holmes ja Greg Mackintosh

## Singlejulkaisut
### So Much Is Lost (punakantinen limited edition -versio)
* Julkaisija: EMI
* Julkaisupäivä: 1999
* Kokonaispituus: 16:17

# So Much Is Lost (single edit) 04:15
# So Much Is Lost (Rhys Fulber mix) 05:20
# Languish 06:42
CD-ROM-osio:
# Nothing Sacred -live video
# Permanent solution -live video
# Made the Same -live video

### So Much Is Lost (sinikantinen versio)
* Julkaisija: EMI
* Julkaisupäivä: 26. huhtikuuta 1999
* Kokonaispituus: 29:07

# So Much Is Lost (single edit) 04:15
# So Much Is Lost (Rhys Fulber mix) 05:20
# So Much Is Lost (Lost in Space -mix) 06:25
# Languish 06:42
# So Much Is Lost (String version) 06:25

### Permanent Solution
* Julkaisija: EMI
* Julkaisupäivä: 13. syyskuuta 1999

# Permanent Solution (Radio Mix) 03:35
# Permanent Solution (G.Brimson Remix) 04:28
# Permanent Solution (Album Version) 03:19
# So Much is Lost (Sanbreeze CO2 Remix) 06:28
# Nothing Sacred (Live) 04:07
# Behind the Grey (Live) 03:23
# Made the Same (Live) 03:41

## Jäsenet
* Nick Holmes – laulu
* Greg Mackintosh – kitarat
* Aaron Aedy – kitarat
* Steve Edmondson – bassokitara
* Lee Morris – rummut

## Arvostelut
* Allmusic: 
* Soundi: 

## Lähteet
* Yhtyeen virallinen sivusto 
* Encyclopaedia Metallum: Paradise Lost

### Lähteet

## Aiheesta muualla
* 
*
Icon

**Icon** on englantilaisen Paradise Lost -yhtyeen neljäs studioalbumi vuodelta 1993. Yhtyeen musiikillinen linja oli muuttunut vähitellen vuosien mittaan death metalista tummasävyiseksi gootti/doom-metaliksi, ja Icon-albumilla laulaja Nick Holmes hylkäsi lopullisesti death metal -murahtelun, laulaen matalasti mutta puhtaasti.

Yhtye vieraili Icon-kiertueellaan Suomessa, esiintyen Helsingissä 27. lokakuuta 1993 ja 1. maaliskuuta 1994.

Kappaleista Widow, True Belief ja Embers Fire tehtiin myös videot. Yhtye julkaisi helmikuussa 1994 myös EP:n "Seals the Sense".

## Kappaleet
Sävellykset ja sanoitukset: Nick Holmes ja Greg Mackintosh.
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Nick Holmes – laulu
* Greg Mackintosh – kitara
* Aaron Aedy – kitara
* Steve Edmondson – basso
* Matthew Archer – rummut

### Vierailijat
* Andrew Holdsworth – koskettimet
* Denise Bernard – naislaulu
* Styrolouge – kansitaiteen suunnittelu ja toteutus
* Matt Anker – valokuvaus

## Seals the Sense -EP
* Julkaisija: Music For Nations
* Julkaisupäivä: 21. helmikuuta 1994
* Kokonaispituus: 21:25

# Embers Fire 04:44
# Sweetness 05:34
# True Belief 04:29
# Your Hand In Mine (live) 06:38	

## Lähteet
* Yhtyeen virallinen sivusto 
* Encyclopaedia Metallum: Paradise Lost

### Viitteet

## Aiheesta muualla
* 
*
Shades of God

**Shades of God** on englantilaisen Paradise Lost -yhtyeen kolmas studioalbumi vuodelta 1992. Yhtyeen tyyli oli hiljalleen muuttumassa ensilevyjen raaemmasta ilmaisusta kohti puhtaampaa ilmaisua, mutta albumin kappaleet ovat siitä huolimatta pitkiä ja raskaita doom metal -kappaleita, joissa laulaja Nick Holmes murahtelee puhtaamman laulun sijasta. Yhtyeen suurimpiin ja tunnetuimpiin hitteihin kuuluva ”As I Die” julkaistiin alun perin vain cd- ja kasettiversioiden mukana, vinyylipainoksesta kappale jätettiin pois. Syynä tähän oli Greg Mackintoshin mukaan se, että muut jäsenet eivät pitäneet kappaleesta. "As I Die" osoittautui kuitenkin niin suosituksi, että yhtye julkaisi kappaleen samannimisen EP:n myötä, ja teki kappaleesta myös ensimmäisen videonsa. Video tehtiin lisäksi myös albumin kappaleesta ”Pity the Sadness”.

*Shades of God* ja *As I Die* -EP tekivät yhtyettä entistä tunnetummaksi Euroopassa. Ennen levyn julkaisua Paradise Lost vieraili Suomessakin, soittaen Helsingin Kulttuuritalolla 16. maaliskuuta 1992 Sepulturan kanssa.

Paradise Lost oli kappaleellaan "No Forgiveness" mukana myös musiikkilehti Kerrang!'in julkaisemalla neljän kappaleen split-singlellä, joka sisälsi yhden kappaleen eri artisteilta. Split-single julkaistiin 1992.

## Kappaleet
Sävellykset ja sanoitukset: Nick Holmes ja Greg Mackintosh.
# 
# 
# 
# 
# 
# 
# 
# 
# 

## Kokoonpano
* Nick Holmes – laulu
* Greg Mackintosh – kitara
* Aaron Aedy – kitara
* Steve Edmondson – basso
* Matthew Archer – rummut

### Vierailijat
* Robert John Godfrey – koskettimet
* Sarah Marrion – naislaulu
* Dave McKean – studioalbumin, sekä EP:n kannen ja taiteen suunnittelu, sekä toteutus
* George Chin – yhtyeen valokuvaus

## As I Die -EP (1993)

### Kappaleet
# 
# 
# 
# 

## Lähteet
* Yhtyeen virallinen sivusto 
* Encyclopaedia Metallum: Paradise Lost

### Viitteet

## Aiheesta muualla
* 
*
Believe in Nothing

**Believe in Nothing** on englantilaisen Paradise Lost -yhtyeen kahdeksas studioalbumi vuodelta 2001. Yhtye jatkoi edellislevyn *[[Host]]* linjaa, keskittyen syntikkoiden sävyttämään goottirokkiin. 

Suomessa albumi vietti kolme viikkoa top 40 -albumilistalla, paras sijoitus oli 18.

”Fader” ja ”Mouth” julkaistiin myös singleinä, kummastakin tehtiin myös video.

## Kappaleet
# 
# 
# 
# 
# 
# 
# 
# 
# 
# 
# 
# 

Sävellykset ja sanoitukset: Nick Holmes ja Greg Mackintosh

### Albumin bonuskappaleet
Japanin painos sisälsi seuraavat bonusraidat:

# Sway
# Gone
# Waiting for God

## Albumin singlejulkaisut
### Mouth-single
* Julkaisija: EMI
* Julkaisupäivä: 29. tammikuuta 2001

#  (album version)
# 
# 
#  (remix)
Kokonaispituus: 15:49

### Fader-single
* Julkaisija: EMI
* Julkaisupäivä: 14. toukokuuta 2001 

#  (single edit)
# 
# 
#  (album version)
Kokonaispituus: 14:37

## Jäsenet
*Nick Holmes – laulu
*Greg Mackintosh – kitarat
*Aaron Aedy – kitarat
*Steve Edmondson – bassokitara
*Lee Morris – rummut

## Arvostelut
* Allmusic: 
* Soundi: 

## Lähteet

## Aiheesta muualla
* Yhtyeen virallinen sivusto 
* Encyclopaedia Metallum: Paradise Lost
*
Michael Crawford Kerr

**Michael Crawford Kerr** (15. maaliskuuta 1827 – 19. elokuuta 1876) oli yhdysvaltalainen poliitikko. Hän toimi edustajainhuoneen puhemiehenä vuosina 1875–1876.

Kerr valmistui lakimieheksi Louisvillen yliopistosta 1851, jonka jälkeen hän muutti Indianaan, jossa hän istui osavaltion kongressissa vuosina 1856–1857. Hän istui Yhdysvaltain edustajainhuoneessa vuosina 1865–1873 ja 1875–1876. Hän toimi edustajainhuoneen puhemiehenä vuodesta 1875 siihen asti, kun kuoli tuberkuloosiin.

## Lähteet
Symbol of Life

**Symbol of Life** on englantilaisen Paradise Lost -yhtyeen yhdeksäs studioalbumi vuodelta 2002. Vaikka yhtye paikoin palasikin hieman metallisempaan äänimaailmaan, albumi jatkoi pitkälti edellislevyn *[[Believe in Nothing]]in* linjaa, keskittyen syntikoiden sävyttämään goottirokkiin. 

Albumi oli kaupallisesti ja laadullisesti pettymys, mikä vauhditti yhtyeen tulevaa tyylinmuutosta. Suomessa albumi ei päässyt lainkaan albumilistalle, toisin kuin neljä edellistä levyä.

”Erased” ja "Isolate" julkaistiin myös singleinä, ja edellisestä tehtiin myös video.

## Albumin kappaleet
#”Isolate” – 3:43
#”Erased” – 3:31
#”Two Worlds” – 3:29
#”Pray Nightfall” – 4:11
#”Primal” – 4:23
#”Perfect Mask” – 3:46
#”Mystify” – 3:49
#”No Celebration” – 3:45
#”Self Obsessed” – 3:07
#”Symbol of Life” – 3:55
#”Channel for the Pain” – 3:53
#”Xavier” – 6:04
#”Small Town Boy” – 5:20

(Kappaleet 12 ja 13 olivat digipak-bonusraitoja)
*”Small Town Boy” on Bronski Beat -cover ja ”Xavier” on Dead Can Dance -cover.

## Levyn singlejulkaisut
### Isolate -single
* Julkaisija: Gun Records
* Julkaisupäivä: 2002

# Isolate 3:43

### Erased -single
* Julkaisija: EMI
* Julkaisupäivä: 18. marraskuuta 2002

# Erased 03:33
# Two Worlds 03:29
# I Can Hate You 03:24
# Deus 03:41
# Self Obsessed (Live) 03:12

## Jäsenet
*Nick Holmes – laulu
*Greg Mackintosh – kitarat
*Aaron Aedy – kitarat
*Steve Edmondson – bassokitara
*Lee Morris – rummut

## Muu tuotanto

*Sanoitukset: Nick Holmes
*Sävellykset: Gregor Mackintosh
*Tuottaja: Rhys Fulber
*Miksaus ja äänitys: Greg Reely
*Masterointi: Kai Blankenberg
*Apulaisäänittäjät: Bart (kappale 6), Ewan Davies, Will Bartle
*Ylimääräiset äänitykset: Carmen Rizzo
*Ylimääräinen digitaalinen editointi: Chris Potter

*Kansitaide: Dirk Rudolph
*Valokuvaus: Olaf Heine
*Kannen valokuvaus: Nick Veasey

*Ylimääräiset koskettimet: Jamie Muhoberac (kappaleet 1, 2, 4, 11)
*Koskettimet, ohjelmointi: Gregor Mackintosh, Rhys Fulber
*Ylimääräiset vokaalit: Joanna Stevens (kappaleet 2, 5, 7)
*Taustavokaalit kappaleessa Erased: Joanna Stevens (Solar Twins)
*Taustavokaalit kappaleessa Small Town Boy: Devin Townsend

## Arvostelut
* Desibeli.net: 
* Soundi: 

## Lähteet

## Aiheesta muualla
* 
* 
* Yhtyeen virallinen sivusto 
* Encyclopaedia Metallum: Paradise Lost
Kunta- ja hyvinvointialuetyönantajat KT

**Kunta- ja hyvinvointialuetyönantajat KT** (aiemmin *Kunnallinen työmarkkinalaitos* ja *KT Kuntatyönantajat*) on kunta-alan ja hyvinvointialueiden työnantajajärjestö, joka ajaa kuntien, kuntayhtymien ja hyvinvointialueiden etuja työnantajaosapuolena työmarkkinoilla. KT:sta tuli itsenäinen julkisoikeudellinen yhteisö 1.7.2021 ja sen asema perustuu lakiin kuntien ja hyvinvointialueiden työnantajaedunvalvonnan järjestämisestä (630/2021) . Heinäkuuhun 2021 asti KT oli osa Kuntaliittoa ja sen asema perustui 1993 säädettyyn lakiin. Kunnallisen työmarkkinalaitoksen edeltäjänä toimi Kunnallinen sopimusvaltuuskunta, joka perustettiin 1. joulukuuta 1970.

Vuonna 2010 järjestö otti käyttöönsä nimen KT Kuntatyönantajat. Sen virallinen nimi oli heinäkuuhun 2021 saakka Kunnallinen työmarkkinalaitos. Laki kuntien ja hyvinvointialueiden työnantajaedunvalvonnan järjestämisestä (630/2021) muutti nimen Kunta- ja hyvinvointialuetyönantajat KT:ksi.

## Sopiminen
Kuntien ja kuntayhtymien palveluksessa on 425&nbsp;000 palkansaajaa. Kunta-ala on Suomen suurin sopimusala, ja sen pöydissä neuvotellaan kuudella eri sopimusalalla:
*kunnallinen yleinen virka- ja työehtosopimus (KVTES)
*opetushenkilöstön virka- ja työehtosopimus (OVTES)
*lääkärien virkaehtosopimus (LS)
*teknisen henkilöstön virka- ja työehtosopimus (TS)
*tuntipalkkaisen henkilöstön työehtosopimus (TTES)
*sosiaali- ja terveydenhuollon virka- ja työehtosopimus (SOTE-sopimus)
Kunta-alan pääneuvotteluryhmän kokouksiin osallistuvat KT:n neuvotteluosapuolena Julkisalan koulutettujen neuvottelujärjestö JUKO ry:n, Julkisen alan unioni JAU ry:n (JHL ja Jyty) ja Sote ry:n (Tehy ja SuPer) edustajat.

## Lähteet
*Kunta- ja hyvinvointialuetyönantajat

### Viitteet
James Gillespie Blaine

**James Gillespie Blaine** (31. tammikuuta 1830 West Brownsville Pennsylvania – 27. tammikuuta 1893 Washington, D.C.) oli yhdysvaltalainen poliitikko ja lakimies. Hän toimi edustajainhuoneen puhemiehenä vuosina 1869–1875, senaattorina 1876–1881 ja ulkoministerinä 1881 sekä 1889–1892. Hän oli myös republikaanipuolueen presidenttiehdokkaana vuonna 1884, mutta hävisi niukasti demokraattien Grover Clevelandille.

Blaine istui Mainen osavaltion edustajainhuoneessa vuosina 1859–1862, joista kaksi viimeistä vuotta edustajainhuoneen puhemiehenä. Hänet valittiin republikaanina kongressiin vuonna 1863 ja edustajainhuoneen puhemieheksi 1868. Puhemiehenä ollessaan hän vaati perustuslakiin lisäystä, joka kieltäisi uskonnollisia kouluja käyttämästä julkisia varoja.

Vuonna 1876 Blaine valittiin senaattiin. Hän oli ehdolla republikaanien presidenttiehdokkaaksi 1876 ja 1880, mutta ei tullut valituksi.

## Ulkoministerinä
Blaine toimi ulkoministerinä James Garfieldin, Chester A. Arthurin ja Benjamin Harrisonin hallinnoissa. Garfieldin murhan jälkeen hän jatkoi Arthurin hallituksessa joulukuuhun 1881, minkä jälkeen hän erosi. Vuonna 1889 hänestä tuli Harrisonin hallituksen ulkoministeri, mutta hän joutui eroamaan tästä tehtävästä kesäkuussa 1892 heikentyneen terveydentilansa vuoksi. 

## Lähteet

## Aiheesta muualla

*Henkilöartikkeli James G. Blainesta kongressin sivuilla
Popsi, popsi porkkanaa

**Popsi, popsi porkkanaa** on Markku Kopiston säveltämä ja Asta Kaukosen ja Chrisse Johanssonin sanoittama lastenlaulu, joka julkaistiin ensimmäisen kerran vuonna 1979. Laulu on suosituimpia lastenlauluja Suomessa.

Laulu on opettavainen tarina vihannesten, hedelmien ja marjojen terveellisyydestä. Ensiksi laulussa kehotetaan popsimaan porkkanaa, koska se vahvistaa hampaita. Seuraavaksi haukataan hedelmää ja sitten maistetaan mansikkaa. Viimeisessä säkeistössä maistetaan kaikkia edellä mainittuja, minkä seurauksena ”vitamiinit sulle jää”.

Ensimmäisen äänite, jolla laulu esiintyi, on *Lastensuosikit*. Äänitteellä sen esittäjiksi mainitaan Jari, Jouko, Leena ja Sirkku. Sen jälkeen laulu on esiintynyt usealla lastenlaulualbumilla, kuten sen omaa nimeä kantaneella vuoden 1979 albumilla *Popsi popsi porkkanaa*, jolla sen esittää Maiju Salmenkivi.

## Lähteet

## Aiheesta muualla
* Popsi, popsi porkkanaa Suomen Äänitearkiston tietokannassa
Paradise Lost (albumi)

**Paradise Lost** on englantilaisen Paradise Lost -yhtyeen kymmenes studioalbumi vuodelta 2005. Yhtye jätti syntikkapopin ja goottirockin taakseen ja palasi askeleen kohti juuriaan, Icon- ja Draconian Times -albumien metallisempaan ilmaisuun. 

Albumi oli kaupallisesti ja kriittisesti edeltäjäänsä onnistuneempi, ja yhtye pääsi Suomessakin jälleen Top40-listalle, tosin vain viikoksi sijalle 36. Paradise Lost myös konsertoi albuminsa tiimoilta Suomessa, esiintyen muun muassa Ruisrockissa kesällä 2005.

"Forever After" julkaistiin myös singlenä, ja siitä tehtiin myös video.

## Kappaleet
Kaikki kappaleet säveltänyt Gregor Mackintosh ja sanoittanut Nick Holmes.

# 
# 
# 
# 
# 
# 
# 
# 
# 
# 
# 
# 

### Bonuskappaleet
#
#
#
#

## Forever After -singlet
* Julkaisija: GUN Records
* Julkaisupäivä: 28. helmikuuta 2005

### Tavallinen versio
# 
# 
# 

### Limited edition -versio
# 
# 
# 
# 
# 

Lisäksi limited edition -versio sisälsi bonus-DVD:n.

## Kokoonpano
* Nick Holmes – laulu
* Greg Mackintosh – kitarat
* Aaron Aedy – kitarat
* Steve Edmondson – bassokitara
* Jeff Singer – rummut (sessio)

## Muu tuotanto
* Rhys Fulber – tuottaja
* Leah Randi – kuoro-osuus kappaleessa"Forever After"
* Heather Thompson – taustalaulu kappaleissa "Forever After" ja "Over The Madness"

## Arvostelut
* Desibeli.net:
* Imperiumi: 8/10
* Soundi: 

## Lähteet

## Aiheesta muualla
* Yhtyeen virallinen sivusto 
* 
* Encyclopaedia Metallum: Paradise Lost
Risto Johnson

**Risto Johnson** (16. tammikuuta 1952 Pello – 10. heinäkuuta 2001 Kalifornia  Yhdysvallat) oli suomalainen valtiotieteen maisteri ja Yleisradion pitkäaikainen taloustoimittaja sekä Yhdysvaltain kirjeenvaihtaja.

Johnson aloitti uransa Yleisradion palveluksessa 1971 Kokkolassa alueradion toimittajana. Hän siirtyi pian tv:n uutistoimituksen palvelukseen aloittaen siellä vakinaisena toimittajana 1973.

Johnson toimi taloustoimittajana tv:n uutistoimituksessa sekä ajankohtaisohjelmissa. Hän oli myös taloustoimituksen esimiehenä ja vuosina 1994–1997 Yleisradion Yhdysvaltain-kirjeenvaihtajana. Johnson kuoli äkillisesti ollessaan työmatkalla Yhdysvalloissa heinäkuussa 2001.

## Teokset
* 

## Lähteet
* Yleisradion tiedote Johnsonin kuolemasta 17.7.2001 (Internet Archive)

### Viitteet

## Aiheesta muualla
*Risto Johnson Radio- ja tv-arkiston Ritva-tietokannassa
Valoa kohti

**Valoa kohti** voi viitata johonkin seuraavista:

* ''Valoa kohti'', Pekka Ervastin kirja (1901)
* *Valoa kohti*, Aimo Tukiaisen pronssiveistos Työväen Akatemian pihassa (1949)
* *Valoa kohti*, Kristiina Nyrhisen tekstiiliteos Myyrmäen kirkossa
* *Valoa kohti*, R. A. Salvatoren ''Musta haltia'' -kirjasarjan kolmas osa (1990, suom. 1996)
* *Valoa kohti*, Laila Hirvisaaren romaani (1991)
Pluto (okeanidi)

**Pluto** () oli kreikkalaisessa mytologiassa Okeanoksen ja Tethyksen tytär, yksi okeanideista. Toisaalta kerrotaan, että hän olisi joko Himanteen tai Kronoksen tytär.

Pluto sai joko Zeuksen tai Tmoloksen kanssa pojan, Tantaloksen.

## Lähteet
Parhaat (Pepe Willberg/Fazer Finnlevy)

**Parhaat** on suomalaisen laulaja Pepe Willbergin kokoelma-albumi vuodelta 1989. Sen julkaisi Fazer Finnlevy ainoastaan CD-versiona.

Kaksi vuotta aiemmin Willbergiltä tuli ensimmäinen **Parhaat** -niminen kokoelma, mikä on Overdiscin julkaisema.

## Kappaleet

# "Saat miehen kyyneliin" (- To Make A Big Man Cry -) (Les Reed-Peter Callander / Jyrki Lindström  / Markku Johansson) - 3:22
# Pepe & Paradise: "Elämältä kaiken sain" (- Every Little Move She Makes -) (Tony Mac Aulay-Roger Greenaway-Roger Cook / Veikko Salmi / Markku Johansson) - 2:52
# Pepe & Paradise: "Toiset meistä" (Rauno Lehtinen / Mikko Haljoki  / Markku Johansson) - 4:26
# "Taivas itkee" (Pepe Willberg-Markku Johansson / Veikko Salmi / Markku Johansson) - 2:59
# "Pilvi taivaan peittää" (- When There's No You -) (Les Reed-Jackie Rae / Leo Länsi / Markku Johansson) - 3:02
# "Hermes" (- Pandora's Box -) (Gary Brooker-Keith Reid / Hector / Markku Johansson) - 3:27
# "Romanssi" (Nils-Eric Fougstedt / Reino Hirviseppä / Markku Johansson) - 4:07
# Pepe & Paradise: "Aamu" (Pepe Willberg-Markku Johansson / Veikko Salmi / Markku Johansson) - 2:57
# "Jos sä lähdet pois" (- If You Leave Me Now -) (Peter Cetera / P.Wirsi / ?) - 3:32
# "Olet mulle maailmain" (- How Deep Is Your Love -) (Barry, Robin ja Maurice Gibb/ Pertti Reponen / Veikko Samuli) - 3:56
# "Ovensuu" (- The Long And The Winding Road -) (John Lennon-Paul McCartney / Juha Vainio  / Markku Johansson) - 3:12
# "Kun rakastunut on" (- Smoke Gets in Your Eyes -) (Jerome Kern / Juha Vainio / Markku Johansson) - 3:27
# "Äiti" (- La Mamma -) (Charles Aznavour / Tuula Valkama / Markku Johansson) - 3:46
# "Hyväile minua hiljaa" (Pepe Willberg-Markku Johansson / Vexi Salmi / Markku Johansson) - 4:08
# "Kesän maku" (Esa Helasvuo / Pertti Reponen / Markku Johansson) - 2:47
# "Viimeinen ilta" (- We'll Meet Again -) (Ross Parker-Hughie Charles / Veikko Salmi / Markku Johansson) - 3:35

## Lähteet
Kolme varista

**Kolme varista** on suomalainen kansanlaulu ja suosittu lastenlaulu. Laulun säveltäjää ja sanoittajaa ei tunneta.

Laulu alkaa, kun kolme varista istuu aidalla. Säkeistön päätteeksi yksi niistä lentää pois. Seuraava säkeistö alkaa samalla tavalla kuin edellinenkin, mutta variksia on yksi vähemmän. Kolmannen säkeistön lopuksi viimeinenkin varis lentää pois. Neljännessä säkeistössä kerrotaan taas kolmen variksen istuvan aidalla, mutta lopussa ne kaikki lentävät pois.

Laulun kuluessa leikitään usein leikkiä, jossa toisesta kädestä nostetaan aina niin monta sormea ylös kuin laulussa sillä hetkellä lauletaan. Silivati seilaa -kohdassa voidaan keinutella kättä vaakatasossa edestakaisin. Kun varis lentää pois, taivutetaan sormi nyrkkiin. Sormien lukumäärä muuttuu laulun sanojen mukaisesti.

## Lähteet

## Aiheesta muualla
* Kolme varista Suomen Äänitearkiston tietokannassa
In Requiem

__NOTOC__
**In Requiem** on englantilaisen Paradise Lost -yhtyeen yhdestoista studioalbumi vuodelta 2007. Yhtyeen edellislevyllä alkanut ”paluu juurille” jatkuu *In Requiemilla*, joka on yhtyeen metallisin sitten vuoden 1993 *[[Icon]]in*. Myös laulaja Nick Holmes palasi osittain matalampaan ja karkeampaan laulutekniikkaan kuin aiemmilla albumeilla. Rumpali Jeff Singer on soittanut yhtyeessä jo vuodesta 2005 sessiojäsenenä, tällä levyllä hänen asemansa virallistettiin.

*In Requiem* pääsi Suomessa kahdeksi viikoksi albumilistalle, parhaan sijoituksen ollessa 19.

”The Enemy” -kappale julkaistiin singlenä, ja siitä tehtiin musiikkivideo. Videoksi päätyi myös kappale ”Praise Lamented Shade”.

## Kappaleet
Kaikki kappaleet säveltänyt Gregor Mackintosh sekä sanoittanut Nick Holmes.

# 
# 
# 
# 
# 
# 
# 
# 
# 
# 
# 

### Bonuskappaleet
# Missing (Everything But the Girl -cover)
# Godless
# Silent in Heart
# Sons of Perdition

## Kokoonpano
* Nick Holmes – laulu
* Greg Mackintosh – kitarat
* Aaron Aedy – kitarat
* Steve Edmondson – basso
* Jeff Singer – rummut

### Tuotanto
* Rhys Fulber – tuottaja
* Seth Siro Anton – grafiikka

## Arvostelut
* Allmusic: 
* Dome.fi: 
* Imperiumi.net: 
* PopMatters: 
* Soundi: 
* Sputnikmusic: 

## Lähteet

## Aiheesta muualla
* Yhtyeen virallinen sivusto 
* 
*
Pappiskvintetti

**Pappiskvintetti** on R. A. Salvatoren viisiosainen kirjasarja, joka kertoo nuoresta Deneir-jumalan papista, Cadderly Bonaducesta. Tarina sijoittuu Forgotten Realms fantasiamaailmaan. Cadderly ystävineen esiintyy myös muutamissa Drizzt Do'Urdenista kertovissa Salvatoren romaaneissa.

## Ylistyslaulu

Cadderly on nuori Deneirin pappi, joka on suurimman osan elämästään kasvanut Mielenylennyksen kirjastossa. Hänen parhaita ystäviään ovat Ivan ja Pikel Kolkkaolka, kääpiöveljekset, jotka toimivat kirjaston kokkeina. Cadderly on myös rakastunut kirjastossa opiskelevaan nuoreen munkkinaiseen Danicaan samoin kuin ystävänsä Rufo.

Myrkkyjen jumalatarta palvovat papit ja velhot koettavat vallata haltuunsa koko ympäröivän alueen. He päättävät aloittaa tuhoamalla Mielenylennyksen kirjaston Kaaoskiroukseksi kutsutulla aineella, joka saa sen savua hengittävät täydellisesti syvimpien halujensa valtaan. Yritys kuitenkin epäonnistuu Cadderlyn ja hänen ystäviensä ansiosta.

## Metsän varjoissa

Lähellä Mielenylennyksen kirjastoa on haltioiden hallitsema metsäalue, joka joutuu vuoriston hirviöiden hyökkäyksen kohteeksi sen jälkeen, kun näitä hallitsevat papit ja velhot ovat epäonnistuneet Mielenylennyksen kirjaston tuhoamisessa. Cadderly ystävineen lähetetään haltioiden avuksi taistelemaan myrkyn jumalattaren joukkoja vastaan.

## Yönaamiot

Epäonnistuttuaan jo kahdesti pyrkimyksissään valloittaa Mielenylennyksen kirjastoa ympäröivä alue, myrkyn jumalattaren palvelijat päättävät käydä suoraan pahimmaksi vihollisekseen osoittautunutta Cadderlya vastaan ja lähettävät pelätyt, Yönaamioiksi kutsutut, salamurhaajat nuorukaisen jäljille. Raskaista tappioista huolimatta Cadderly ystävineen onnistuu jälleen pilaamaan vihollistensa suunnitelmat.

## Kukistunut linnoitus

Saadessaan tietää myrkyn jumalattaren palvojien piilopaikan Cadderly ystävineen lähtee suoraan hyökkäykseen vihollisiaan vastaan. Kohdatessaan vihollisensa lopulta silmästä silmään Cadderly saa tietää, että kyse on hänen omasta isästään, joka on johtanut vihollisten toimintaa. Lopulta ystävykset kuitenkin perivät voiton taistelussa.

## Kaaoskirous

Rufon petettyä Cadderlyn useita kertoja nuori pappi on saanut tarpeekseen ja lopulta laittanut entisen ystävänsä ylle Deneirin kirouksen. Kiero pikkupaholainen Druzil kuitenkin vakuuttaa Rufolle, että jos tämä löytää Kaaoskiroukseksi kutsutun aineen, tämä vapautuu Cadderlyn langettamasta kirouksesta. Ennen kuin Druzil ehtii estää asian väärinymmärtänyt Rufo juo maagisen sekoituksen, minkä seurauksena hän muuttuu kaiken elollisen vääristymäksi: vampyyriksi.

Mielenylennyksen kirjasto kohtaa lopullisen tuhonsa Rufon alkaessa levittää vampirismin kirousta kaikkiin siellä oleviin. Lopulta Cadderly kuitenkin suurella vaivalla onnistuu tuhoamaan vampyyrit, mutta kirjasto on saastunut, eikä Deneirin henki enää asu siinä. Cadderly tuhoaa koko rakennuksen perustuksia myöten ja ryhtyy rakentamaan sen tilalle uutta katedraalia, Korkealentoista henkeä.
Sejm

**Sejm** on Puolan valtiopäivät eli nykyisen parlamentin alahuone. Sejmissä on 460 paikkaa, ja sen jäsenet valitaan joka neljäs vuosi. Parlamentissa on myös ylähuone, senaatti. Sekä sejm että Puolan senaatti kokoontuvat samassa rakennuksessa Varsovassa. 

Sejmin edustajien tulee olla vähintään 21-vuotiaita Puolan kansalaisia, jotka ovat asuneet maassa vakituisesti vähintään 5 vuotta ennen vaaleja.

Nimellä "sejm" on perinteisesti viitattu Puolan parlamenttiin yhtenä kokonaisuutena tai silloin kun parlamentti on ollut yksikamarinen, mutta kun senaatti palautettiin vuonna 1989, sillä on viitattu vain alahuoneeseen, jolla on Puolan nykypolitiikassa selkeästi suurempi rooli. 

## Historia

### Puolan kuningaskunta ja Liettuan suuriruhtinaskunta
Sejm Puolan kuningaskunnan ja Liettuan suuriruhtinaskunnan aikana:
* selm ''Niemy'' (1717)
* sejm ''konwokacyjny'' (1764)
* sejm ''Repninowski'' (1767–1768), *Reprinin sejm* valtiopäiviin vaikuttaneen Venäjän keisarikunnan Varsovan suurlähettilään mukaan
* sejm ''rozbiorowy'' (1773–1776), *(Puolan) jaon sejm* Puolan ensimmäisen jaon hyväksymään joutuneiden valtiopäivien mukaan
* sejm ''wielki'' (1788–1792), *suuri sejm*, joka tunnetaan myös nelivuotisena sejminä kestonsa vuoksi
* sejm ''Grodzieński'' (1791)

### Puolan tasavalta
*sejm ''śląski'' (1920–1939)
*sejm ''kontraktowy'' (1989)

### Vaalit
*Puolan parlamenttivaalit 1989
*Puolan parlamenttivaalit 2007
*Puolan parlamenttivaalit 2015
*Puolan parlamenttivaalit 2023

## Lähteet
Ranskan Grand Prix 1981

**Ranskan Grand Prix 1981** oli Formula 1 -sarjan osakilpailu, joka ajettiin 5. heinäkuuta 1981 Dijonin radalla Ranskassa. Kilpailun voitti Renault'lla ajanut Alain Prost, jolle voitto oli uran ensimmäinen.

## Tulokset

## Muuta

*Paalupaikka: René Arnoux – 1.05,95
*Nopein kierros: Alain Prost – 1.09,14 (kierroksella 64)
*Nelson Piquet saavutti 100 MM-pisteen rajan
*Alain Prostin ensimmäinen voitto, nopein kieros ja kilpailun johtokierros

## Lähteet
Hasan ibn Ali

**Hasan** **ibn Ali ibn Abi Talib** (, 624 Medina – 669 Medina) oli profeetta Muhammadin tyttärenpoika. Hasan ibn Alin isä oli sunnilaisuuden neljäs kalifi ja šiialaisuuden ensimmäinen imaami Ali ibn Abi Talibi ja hänen äitinsä oli Muhammedin tytär Fatima Zahra. Hasan ibn Ali on merkittävä hahmo islaminuskossa, sillä hän kuuluu Muhammadin talonväkeen. Häntä pidetään myös šiialaisuuden toisena imaamina.
Hasanin arvonimi on Hasan Al Mujtaba.

Šiiojen historiankirjoituksen mukaan Hasan ibn Ali menehtyi, kun Muawija antoi myrkyttää hänet.

## Katso myös
* Muhammedin historiallisuus

## Lähteet
*